
_START_ARTICLE_
Uendelig løkke
_START_PARAGRAPH_
En uendelig løkke er, i et computer-program, en sekvens af instruktioner, som udføres uden ende._NEWLINE_En løkke er en mængde instruktioner til CPU'en, som udføres så længe en bestemt betingelse er opfyldt. En uendelig løkke forekommer, hvis denne betingelse altid vil være opfyldt. Eksempelvis hvis vi laver et program, som starter ved 1 og tælle en op så længe tallet er større en 0 (nul). Et andet eksempel kan være, at flere funktioner kalder hinanden eller en enkel kalder sig selv._NEWLINE_I de fleste tilfælde med uendelige løkker, er disse bugs, som er det, man normalt tænker på i forbindelse med uendelige løkker, med der er visse situationer, hvor uendelige løkker er en nødvendighed. For eksempel en webserver, der uendeligt venter på en anmodning fra en klient.
_START_SECTION_
Eksempler
_START_PARAGRAPH_
Et simpelt eksempel i BASIC:_NEWLINE_ 10 x = x + 1_NEWLINE_ 20 Print x_NEWLINE_ 30 GoTo 10_NEWLINE_I ovenstående eksempel er løkken tydelig at se, da sidste linje udfører koden fra første linje._NEWLINE_Her er et eksempel på en for-løkke:_NEWLINE_ for (i = 1; i > 0; i++)_NEWLINE_ {_NEWLINE_   print i;_NEWLINE_ }_NEWLINE_Denne løkke vil starte med at sætte variablen i til 1. Så længe i er større end nul, bliver koden kørt (print i), hvorefter i vil tælle én op. Da i altid er større end nul, kører løkken teoretisk set uendeligt. Det vil sige, praktisk talt stopper programmet, når i har nået sin maksimale integer-værdi._NEWLINE_En funktion, der kalder sig selv:_NEWLINE_ function loekke ()_NEWLINE_ {_NEWLINE_   print "Dette er en uendelig løkke.";_NEWLINE_   loekke();_NEWLINE_ }_NEWLINE_Denne funktion skriver en besked, hvorefter den samme funktion bliver kaldt igen. Ergo: funktionen kører uendeligt.